เรื่องร้องเรียน: บริเวณถนนสีลม (โดยเฉพาะบริเวณหน้าซอยละลายทรัพย์ หรือซอยสีลม 5) ปัญหาขยะ และ ถังขยะขนาดใหญ่เทอะทะ จุกขยะได้น้อย ทำให้ขยะกองบนทางเท้า ขวางทางเดิน    จุดทิ้งขยะที่มีน้อยลง(ไม่แน่ใจว่ายุบจุดทิ้งขยะมารวมกันหรือป่าว) ทำให้ขยะมากองอยู่หยุดใดจุดหนึ่งจนล้นออกมาขวางทางเดินเท้า และส่งกลิ่นรบกวนผู้อยู่อาศัยมากๆเลยครับ   บริเวณที่ตั้งถังขยะ บางจุดเอาถังขยะขนาดใหญ่(ใหญ่มาก) มาตั้งไว้หน้าตรงประตูทางเข้าอาคารบ้านเรือนประชาชน [เป็นสิ่งที่ดีนะครับที่มีถังขยะ แต่วางถังขยะไว้หน้าบ้านคนอื่น แบบนี้ หากเป็นบ้านท่านหละ?] ย้ายไปไว้ระหว่างตัวอาคารก็ยังดี หรือ ย้านไปไว้บริเวณหน้าร้านค้าซึ่งเป็นที่ที่ผู้คนต้องมาใช้บริการและทิ้งขยะอยู่แล้ว ก้ได้  จึงอยากจะขอความกรุณาประสานงานหน่วยงานที่เกี่ยวข้องแก้ไขปัญหาด้วยนะครับ
การดำเนินการของเจ้าหน้าที่: สำนักงานเขตบางรักฝ่ายรักษาความสะอาดและสวนสาธารณะ         เรียนชี้แจงว่าการออกแบบถังขยะ เป็นการออกแบบโดยสำนักการโยธาที่แบบมาให้มีความสวยงามและทันสมัยโดยออกแบบควบคู่กับการปรับปรุงภูมิทัศน์ทางเท้า โดยรอบถนนสีลมกำหนดจุดวางถังขยะตามจุดเดิมทั้งหมด 14 จุด และส่งมอบให้สำนักงานเขตเป็นผู้ดูแลโดยฝ่ายรักษา ฯ ได้มีการจัดเก็บขยะ         รอบปกติ 21.00 น.-05.00 น.         รอบเร่งด่วน จำนวน 3 รอบ ได้แก่                05.00 น. - 13.00 น.                08.00 น.- 16.00 น.                13.00 น. - 21.00 น. และฝ่ายรักษา ฯ ได้จัดเจ้าหน้าที่ทำความสะอาดบริเวณดังกล่าวเป็นประจำทุกวันและแผนการล้างทำความสะอาด ตามแผนการล้าง     ฝ่ายรักษา ฯ ตระหนักถึงความเดือดร้อนของประชาชน พยายามปรับปรุงและแก้ไขปัญหา 🙏🙏
ความเห็นของผู้แจ้ง: “ตอบแบบง่ายๆ ไม่คำนึงถึงการใช้ชีวิตของประชาชนในพื้นที่”  1. จุดวางขยะ วางอยู่บนทางเท้าของ กทม. ใช่ครับ!!! แต่สมควรแล้วหรือที่วางไว้ตรงกับหน้าประตูทางเข้าบ้านของประชาชน หากมีจิตใจในการบริการสาธารณะสักนิด ควรคำนึงถึงผู้อยู่อาศัยในอาคารดังกล่าวด้วย…. เพียงแค่ขยับให้พ้นหน้าประตูสักนิด …. หรือวางระหว่างอาคารซึ่งก็จะไม่ตรงกับหน้าประตูทางเข้าบ้านใครก้วามารถทำได้… (เพราะวางหน้าประตูเมื่อเปิดประตูเข้าออก กลิ่นมันเข้ามาในอาคารที่อยู่อาศัย!!! นี่เป็นสิทธิพื้นฐานในการดำรงชีพของประชาชน ภายใต้รัฐธรรมนูญ… แค่นี้เจ้าหน้าที่และหน่วยงานที่เกี่ยวข้องไม่เข้าใจหรือ?   2. เรื่องปริมาณขยะ หากเจ้าหน้าที่ที่เกี่ยวข้องข้องตอบข้อร้องเรียน ว่า เกิดจากการไม่เป็นระเบียบเรียบร้อยของแม่ค้าและร้านค้าบริเวณดังกล่าว โดยไม่ใส่ใจในการแก้ไขปัญหาด้วยซ้ำ…   แล้วจะเปิดให้ร้องเรียนทำไม?   ถูกต้อง 1. แม่ค้าและร้านค้าขาดระเบียบวินัยในการทิ้งขยะ แต่คุณเจ้าหน้าที่ คุณช่วยดูภาพ ถังขยะไม่เพียงพอ บริเวณที่มีขยะมาก คุณก้เอาถังมาตั้งเพิ่ม เพื่อจะได้มีที่พักขยะมากขึ้นหน่อย หรือประสานงานให้มาเก็บเร็วขึ้นหน่อย นี่แค่ 5โมงเย็นขยะก้ล้นแล้ว ต้องรอถึงตี 4 คุณถึงมาเก็บ ผู้อยู่อาศัยก้นั่งดมกลิ่นไปทั้งคืน  นี่คุณมีจิตใจให้บริการเพื่อสาธารณะจริงหรือ??? คุณตอบข้อเรียกร้องมาแบบนี้  หากคุณมีข้อแนะนำให้ร้องเรียนไปยังหน่วยงานไหน คุณแจ้งกลับมาได้เลย เพราะนี่ก้เข้าใจว่า “ฟองดูว์” เป็นหน่วยงานกลางในการรับเรื่องร้องเรียนจากประชาชน แต่…. พอไปแจ้งเรื่องที่สำนักงานเขต บางรัก เจ้าหน้าที่ก้แจ้งว่าไม่ได้เป็นหน่วยงานที่รับผิดชอบ… หรือว่าต้องไปยืนดักรอ ผู้ว่า/เจ้าหน้าที่เวลามาลงพื้นที่….
พื้นที่: แขวงสีลม เขตบางรัก กรุงเทพมหานคร